Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 616

6. A nõk és férfiak közötti társadalmi egyenlõség politikájának stratégiai elve célkitûzéseinek meg valósításához elengedhetetlen változások szakmai megalapozása (képzés, intézményrendszer, nemekre érzékeny költségvetés, nemekre bontott adatgyûjtés) A nemek közötti egyenlõség megteremtésében tett intézkedéseknek Európa és a világ más országaiban már számos, nehezen kiküzdött eredménye van. A nõk munkaerõ-piaci pozíciójának javításában, a munkavégzés formájának megválasztásában, a családi élet és a munkahely összeegyeztetésében elért eredmények, a családon belüli erõszak megfékezéséért folytatott harc – hogy csak a nõk és férfiak közötti társadalmi egyenlõség politikájának stratégiai elve néhány kulcsterületét említsük –, mérhetõ, pozitív hatással voltak a nõk és férfiak életére, életminõségére, a személyes és a társadalmi jövõkép alakulására. A Magyarországról szóló hazai és külföldi ország-jelentések is észlelik az EU-s jogharmonizáció eredményeit, de a gyakorlati meg valósítás ellentmondásait egyaránt. Ahhoz, hogy a nemek közötti egyenlõség területén érdemi és érzékelhetõ változások történjenek, egyre több nõ szerepvállalására lenne szükség, mind a tör vényhozásban, az igazgatásban, mind a gazdaságirányító pozícióiban. A nõk és férfiak közötti társadalmi egyenlõség politikájának stratégiai elve célkitûzéseinek meg valósításához elengedhetetlen, hogy kialakuljanak azok az intézmények és mechanizmusok, amelyek a jelenleginél hatékonyabban képesek a politikai akarat formálására. Ezen célkitûzés eléréséhez létfontosságú, hogy a nemek egyenlõsége és ennek gyakorlati politikává változtatása ne maradjon az értelmiségi nõk belügye. A nemek közötti egyenlõséggel foglalkozó írásokkal való azonosulás világossá teszi minden érintett számára, hogy ennek érvényesítése nélkül tovább nõnek a strukturális egyenlõtlenségek, és a szociális különbségek. Ez adja a hosszú távú Stratégia és a kétéves akciótervek alapját. II. A Nõk és Férfiak Társadalmi Egyenlõségét Elõsegítõ Nemzeti Stratégia általános célja a Kormány programja és a nemzetközi kötelezettségek tükrében A „Magyar Köztársaság Kormányának programja a sikeres, modern és igazságos Magyarországért 2006–2010” ESÉLYEGYENLÕSÉG A NÕKNEK címû fejezete rögzíti a Kormány elkötelezettségét a nõk és férfiak társadalmi egyenlõsége iránt, amely egyben az EU-tagságunkból eredõ elvárás is. A Stratégia megalkotására számos nemzetközi egyezmény, rendelet és ajánlás is kötelezi Magyarországot. Ezek egyike a Nõkkel szembeni hátrányos megkülönböztetés minden formájának felszámolásáról szóló ENSZ Egyezmény – Convention on the Elimination of All Forms of Discrimination against Women – 1979, közkeletû nevén a CEDAW Egyezmény –, amit Magyarország az 1982. évi 10. törvényerejû rendelettel tett a belsõ jog részévé. Az ENSZ által szervezett Nõk Pekingi IV. Világkonferenciájának (1995) Cselekvési Programja és a Pekingi Nyilatkozat szintén fontos alapját képezik a nõk és férfiak közötti társadalmi egyenlõség politikájának stratégiai elve hazai alkalmazásának. A Pekingi Cselekvési Tervben a világ országai elismerték, hogy a nõk és férfiak egyenlõ jogainak gyakorlatban való biztosítása elengedhetetlen feltétele a fejlõdésnek és a békének, valamint, hogy a nõk helyzetének javítása globális kérdés. A fentieken kívül számos, a nõkre vonatkozó Európai Uniós irányelv és jogi norma – többek között az Európai Unió Tanácsának 2006 márciusi elnökségi ülésén elfogadott Gender Equality paktum, valamint a már idézett, az Európai Bizottság által kiadott „A nõk és férfiak egyenlõségérõl szóló útiterv 2006–2010 (Roadmap)” ajánlásai rögzítik az aktuális feladatokat a nõk és férfiak közötti egyenlõség és az egyenlõ bánásmód követelményeinek meg valósítására vonatkozóan. A nemzeti jogszabályok közül a nemek közötti megkülönböztetés általános tilalmát az Alkotmány 70/A. §-a rögzíti: „70/A. § (1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes